b'\n_START_ARTICLE_\nGunnbj\xc3\xb8rns fjeld\n_START_PARAGRAPH_\nGunnbj\xc3\xb8rns Fjeld (ofte omtalt som Gunnbj\xc3\xb8rn) er Gr\xc3\xb8nlands h\xc3\xb8jeste bjerg og ligeledes det h\xc3\xb8jeste bjerg nord for Polarcirklen. Det ligger i bjergomr\xc3\xa5det Watkins Bjerge p\xc3\xa5 \xc3\xb8stkysten mellem Tasiilaq og Ittoqqortoormiit, der indeholder flere bjergtoppe over 3.500 meter. Det er en nunatak, som er en bjergtop eller klippe, der n\xc3\xa5r igennem gletsjere eller indlandsisen. Dets h\xc3\xb8jde bliver oftest angivet som 3.700 meter, men tallene varierer lidt._NEWLINE_I de islandske sagaer bliver bjerget kald Hvitserk, hvilket bogstaveligt betyder "hvids\xc3\xa6rk", og det var s\xc3\xa5ledes ogs\xc3\xa5 det ord nordboerne brugte. Det blev besteget f\xc3\xb8rste gang d. 16. august 1935 af Augustine Courtauld, Jack Longland, Ebbe Munck, Harold G. Wager og Lawrence Wager. Det er navngivet efter Gunnbj\xc3\xb8rn Ulvsson, der var den f\xc3\xb8rste europ\xc3\xa6er der med sikkerhed n\xc3\xa5ede Gr\xc3\xb8nland._NEWLINE_Bjerget bliver ikke besteget s\xc3\xa6rlig ofte, da det ligger meget \xc3\xb8de, omkring 60 km fra en ubefolket del af kysten. Adgang til Gunnbj\xc3\xb8rns Fjeld sker normalt med helikopter eller fly med ski. Disse ture flyves tit fra Island.'